**Balatonföldvár Város Önkormányzata Képviselő-testületének**

**../2022. (.. ..) önkormányzati rendelete**

**a közterületi térfigyelő rendszerről**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX törvény 13. § (1) bekezdés 17. pontjában meghatározott feladatkörében eljárva a következőket rendeli el:

**1. §**

(1) Balatonföldvár Város Önkormányzata közterületi térfigyelő képfelvevő rendszert (a továbbiakban: térfigyelő rendszer) működtet.

(2) A térfigyelő rendszer működtetésének célja:

a) a szabálysértések, bűncselekmények, egyéb jogsértő magatartások megelőzése, visszaszorítása,

b) a közbiztonság növelése, a közterület általános rendjének biztosítása,

c) a megfigyelt közterületen található vagyon megóvása, felügyelete,

d) a közterület-felügyelet tevékenységének és a rendőrség bűnüldöző és közlekedésrendészeti tevékenységének segítése, a két szervezet közötti együttműködés erősítése,

e) a lakosság és a városba látogatók biztonságérzetének növelése,

f) a lakosság magánvagyonának és az önkormányzat vagyonának védelme.

(3) Balatonföldvár Város Önkormányzatának Képviselő-testülete a térfigyelő rendszer üzemeltetési és kezelési feladatainak ellátására a Balatonföldvári Közös Önkormányzati Hivatal szervezetén belül működő közterület-felügyeletet jelöli ki.

**2. §**

A térfigyelő rendszer keretén belül kihelyezett képfelvevők helyét, valamint a megfigyelt közterületeket az 1. melléklet tartalmazza.

**3. §**

(1) Balatonföldvár Város Önkormányzatának Képviselő-testülete, a (2) bekezdésben foglalt kivétellel, az önkormányzat költségvetésében a közterület-felügyeleti feladatokhoz kapcsolódóan tervezi a térfigyelő rendszer jogszerű üzemeltetéséhez szükséges kiadások forrását.

(2) A Keleti strandnál telepített térfigyelő rendszer jogszerű üzemeltetéséhez szükséges kiadások forrását a Balatonföldvári Nonprofit Kft. biztosítja.

**4. §**

A térfigyelő rendszer üzemeltetésének részletes szabályait, és az üzemeltetéshez kapcsolódó adatkezelés részletes szabályait a közterületi térfigyelő rendszer üzemeltetési szabályzata tartalmazza.

**5. §**

E rendelet 2022. május 1. napján lép hatályba.

Balatonföldvár, 2022. április 21.

**Holovits György Huba Köselingné dr. Kovács Zita**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2022. április 25. napján.

 **Köselingné dr. Kovács Zita**

 **jegyző**

1. melléklet a 6/2022.(IV.22.) önkormányzati rendelethez

**Térfigyelő rendszerrel megfigyelt közterület**

|  |  |  |
| --- | --- | --- |
|  | **A** | **B** |
| **1** | **Képfelvevő helye** | **Megfigyelt közterület** |
| **2** | Balatonszentgyörgyi út – Kőröshegyi út kereszteződéseközlekedési lámpa tartóoszlopa | Balatonszentgyörgyi út – Budapesti út – Kőröshegyi út városközponti szakasza |
| **3** | Budapesti út – Széchényi Imre utca kereszteződéseközlekedési lámpa tartóoszlopa | Budapesti út – Széchényi Imre utca városközponti szakasza – központi parkoló |
| **4** | Balatonszentgyörgyi út – Babits Mihály utca kereszteződésetelepített tartóoszlop | Balatonszentgyörgyi út Babits Mihály utcától keletre és nyugatra vezető szakasza |
| **5** | Kőröshegyi út – kőröshegyi településhatárközvilágítási lámpa tartóoszlopa | Kőröshegyi út Kőröshegy irányából nyíló bevezető szakasza |
| **6** | Budapesti út – szántódi településhatárközvilágítási lámpa tartóoszlopa | Budapesti út Szántód irányából nyíló bevezető szakasza |
| **7** | Somogyi Béla utca – szántódi településhatárközvilágítási lámpa tartóoszlopa | Somogyi Béla utca Szántód irányából nyíló bevezető szakasza |
| **8** | Széchényi Imre utca – Spur István utca kereszteződéseközvilágítási lámpa tartóoszlopa | Széchényi Imre utca Spur István utcától északra és délre vezető szakasza, Spur István utca Széchényi Imre utcáról nyíló szakasza, Jubileumi tér |
| **9** | Széchényi Imre utca – Motel utca kereszteződésePub-lik vendéglő épületének teteje | Széchényi Imre utca Motel utcától északra és délre vezető szakasza, Motel utca Széchényi Imre utcáról nyíló szakasza, Széchényi Imre utcáról keletre nyíló sétány  |
| **10** | Kvassay sétány Csigaház (Balatoni Hajózási Zrt. szolgáltató épülete) épülete | Kikötőbe vezető út/park Kvassay sétánytól északra és délre vezető szakasza |
| **11** | Kármelhegyi Boldogasszony-kápolna épülete | Kápolnaépület előtti park és parkoló |
| **12** | Termelői piac épülete | Piac tér, Piac téri parkoló |
| **13** | Keleti strand két pénztár épülete, strand főbejáratánál telepített tartóoszlop, strand forgókapus bejáratának fémszerkezete | Keleti strand területe, strand parkolója |